Sondagaand: 31 Januarie 2016
A few odd storms and showers in the west and south-west while mostly cloudy in the yellow areas, The central parts seem to be fine…
Mooi storms en buie oor die Caprivi vanmiddag asook in die noord-westelike hoek van die land. Hier by ons is dit net enkele los hittestorms na weer 'n bloedige warm dag oor die westelike dele van die land. Die groen kringe wys waar daar 'n paar buie en of donderbuie voorkom maar as mens na die totale prentjie kyk lyk die verspreiding nou nie juis veel meer as 20% as dit so baie is. Die Kaap was ook warm en bedompig, onthou die brand seisoen is nou erg op sy hoogte punt, en selfs dele in die Vrystaat begin weer na gevaarlike vlakke beweeg. As jy moet brand, doen dit onder beheerde toestande, en dan as dit so warm is, is dit beter om dit uit te stel na 'n dag waar vure makliker beheer kan word. Daar is 'n paar kolle storms oor die oos-kaapse binneland, maar dit is mog het troffe storms, mag jy/sy gelukkig wees.
Sondagoggend: 31 Januarie 2016
It is sunny in the north-east of the country, while there are a few spots with cloud over the central parts, bit mostly cloudy in the south-west of the country where one can expect a few showers or storms in the afternoon and evening.
Nee veel nie, net genoeg aanlandige vloei uit die noord-ooste om kolle bewolkte weer te maak oor die oostelike platorand en in die noorde van KZN. Daar kan ook kolle wees met mis. Daar is ook kolle mis langs die suid en suid-oos kus maar dit is regtig min, ek sien nou ek het dit nie eers aangedui op die kaart nie. Die geel strook wys waar daar 'n bietjie vog versamel het terwyl die groen kolle oor Namibië aandui waar daar 'n paar druppels kan val. Die res van die land is sonnig en sonnig in Januarie beteken die dag gaan warm tot baie warm word in die weste van die land. Daar gaan net weer sowat 'n 3-5km strook wees by die Kaap, die dele aangrensend aan die kus se temperatuur wys sowat 28-32 C, en net oos van die lyn kan temperature weer sowat 40C = haal. Op doe grens tussen die warm en baie warm temperature is die wind omgekrap en maak rukwinde by tye, die wind in die Kaapse Middestad wat mens kan omwaai, is deur die mens geskep, wind word deur die tonnels saam gepers (geboue) en bereik baie hoë windspoed.
Die tweede foto is dieselfde foto, hierop dui ek aan waar daar 'n skrale kans is vir 'n paar storms (geel) en die groen dui aan waar daar 'n effe beter kans is vir 'n bietjie reën in die vorm van donderstorms. Wel, dit is die storie vir nou….
Saterdagoggend: 30 Januarie 2016
​Goeie môre almal: Hallo Kenya: Cloudy in the south (see blue) partly cloudy over the central and western areas while the green areas show a chance for a few showers this afternoon and evening.
Die hoog oos van die land net sterk genoeg om bewolkte toestande te maak aanvanklik vanoggend oor die verre oostelike dele van die land met kolle mis en miskien een of twee plekke met misreën. Die water in die reënmeters wys sowat 0.2mm wat mens nie rêrig reën kan noem nie. Daar is in die groen deel oor Namibië 'n paar kolle met ligte buie reën maar in die algemeen is dit net die geel omkringde gebied waar daar 'n klein kans is op 'n paar hittestorms vanmiddag en vannag, sien 2de foto, waar dele omkring met groen sowat 'n 30% kans het vir 'n paar los storms en of buie. Ek het genoem van die kolle mis in die ooste van die land, ek moet ook die suidkus insluit waar daar redelike digte mis op plekke vanoggend maar ek dink in alle gevalle gaan die mis wegbrand…. Dit is die storie vir nou….
Saterdagaand: 30 Januarie 2016
​Goeie naand almal: Hallo Kenya: Again not much over the country, just a few odd storms in the south-west of the country.
Ek sien die weerstasie net wes van Kimberley se temperatuur is af na 25 C en daar het sowat 19mm reën geval. Ja. Dit lyk of die band oral behoort reën te gee, maar die ander stasies wys druppels of te wel minder as 1mm. Lyk redelik goed oor noord Namibië en daar is ook kolle reën oor die Caprivi. Dit was weer bloedig warm oor die westelike dele van die land, net die koeler strook vir sowat 3km land vanaf die see, was temperature sowat 27 C maar net oos van die lyn was temperature 35-40 C. Ek kan nou nie veel verandering sien in die toestande vir môre nie, nou nie te sê Kimberley gaan weer gelukkig wees nie, miskien bietjie meer wes of oos,. Nog maar soos dit die hele seisoen gaan, kolle en strepe reën en storms. Nou moet ons net hoop dit koel effe beter af oor die dele waar dit so te sê wolkloos is, oornag, die koeligheid in die nag en vroeë oggend help darem so klein bietjie.
Vrydagaand: 29 Januarie 2016
​Goeie naand almal: Hallo Kenya: Partly cloudy in the areas that is marked in yellow, while there are isolated showers and the odd thundershowers areas marked in green. A bit better that it have been, but the rain season is about a month away….
Doe groen dele dui aan waar daar storms en 'n paar donderbuie voorkom maar die reën op die grond wissel van 2-5mm. (tot 5:30nm.) Dit was en is nog steeds baie warm in die weste van die land, dit het effe afgekoel langs die Kaapse kusgebiede maar die wind het sterk toegeneem met die gevolg die brand gevaar in die streek bly baie hoog. Daar is min tot geen verandering vir môre nie, so hier en daar weer 'n hittestorm oor die binneland en kan miskien so bietjie verder oos ontwikkel, maar die kans en verspreiding van reën bly baie min. Ons is amper terug na toestande soos aan die begin van Januarie maar darem nog nie die bykans 40's in die ooste van die land nie. Sterkte, geniet die naweek….. (Click op die foto vir 'n groter prentjie en meer duidelikheid!!)
Vrydagoggend: 29 Januarie 2016
​Goeie môre almal: Hallo Kenya: A little bit of cloud over Kenya this morning but nothing significant. The green areas show a bit more cloud and are also the areas that may see a few odd showers this afternoon and evening.
Die blou stroke langs die ooskus en oostelike platorand is hoofsaaklik lae wolke met kolle mis. Die geel omkringde gebiede is waar daar nog 'n bietjie vog is wat met genoeg hitte 'n paar los donderstorms kan maak. Die res van die land is sonnig met minimum temperature tussen 17-21 C maar ook die dele waar die kwik skerp gaan styg deur die dag, en dit sluit die Kaapse gebiede in. Die 2de foto is waar ek dink daar 'n paar storms kan ontwikkel vanmiddag en word sowat 50% ondersteun deur die model, maar in SA se geval, gee die model sowat 0.5 – 5mm so as jy 5mm of meer kry is jy baie gelukkig. Dit word ook nou die tyd van die jaar (seisoen) om te kyk wat oos van die land gebeur, ons het reeds 2 siklone sien ontwikkel in die Indiese oseaan, gelukkig het hulle ver genoeg oos gebly om ons nie teveel te pla nie, of ek moet liewer sê ver genoeg sodat hulle nie ons reën kan steel nie. Daar is nie juis veel verandering in die weer oor die naweek nie, buiten vir 'n los hitte storm hier en daar niks om oor huistoe te skryf nie, dit bly egter hond warm oor die Kaapse gebiede en die brandgevaar neem skerp toe oor die streke, meeste mense het reeds gesien watter gemors dit afgee as mense dom goed doen soos by Cape St Francis… Die Vrystaat het ook glad nie goed gedoen in die algemeen met reën nie en so ook KZN. Die streke is ook onder risiko vir vure dit desondanks die bietjie reën wat kol-kol voorgekom het, maar alles in ag geneem, heeltemal te min om eers te praat dat die droogte in die streke 'n hou toegedien is.
Donderdagaand: 28 Januarie 2016
​Goeie naand almal: Hallo Kenya: A few odd light showers over parts of the country but I do not think very significant…
Daar was vroeg middag een ,,brommer'' hier naby my, in die Moot, maar geen reën nie. Intussen het meeste van die ,,brommers'' verdwyn. Die groen sirkels dui aan waar daar nou nog enkele storms/buitjies voorkom maar buiten vir die geel kol naby Durban nie veel om van te praat nie. Die res van die land as sonnig en naby aan baie warm. Ek lees in die media dat daar meer mielies aangeplant is as wat verwag is, die oes-skattings komitee moet net in gedagte hou dat baie van die mielies baie later as 10 Januarie aangeplant is, dit is dus die gesegde, moet nie jou hoenders tel voor die eiers nie uitgebroei het nie. Daar is nog steeds groot risiko's en as daar nie vinnig opvolg reën oor groot dele voorkom nie, dan gaan baie van die droeë land mielies dit nie maak nie. Dan is daar nog die risko vir vroeë ryp ook in die vooruitsig, wees dus baie versigtig wat julle aan die media sê. Daar is nou baie skietgoed dat die staatskas nie gaan wil help nie, dus is die stellings wat gemaak word gevaarlik, en is tot nadeel van die boere. Damvlakke in die Vrystaat is gevaarlik laag, in baie gevalle minder as 5% en dit nadat dit kol-kol gereën het, so die droogte krisis is nog glad nie afgeweer nie. Die Bloemhofdam is ook gevaarlik laag, minder as 20%, wat in impak kan hê op die voorsiening van water aan besproeiings skemas. Dink voordat julle met die media begin gesels, dit wat op die ou einde op swart en wit gedruk word, is tot nadeel van boere, en kan ook die prys afdwing, juis nou dat daar baie geld spandeer is aan insetkoste met geen waarborg dat jy jou geld gaan terug kry nie. Vir voedsel sekerheid is dit nie individue wat moet probeer om die probleem op te los nie, dit moet 'n gesamenlike poging deur alle rolspelers wees. Ek sê maar net, wees geduldig…
Donderdagoggend: 28 Januarie 2016
​Goeie môre almal: Hallo Kenya: Mostly just high cloud this morning with a few patches a bit more cloudy. The green areas are where I expect there may be a few storms or showers this afternoon.
Met die boluglaag wat opgevul het wes van die land en vervang is met 'n Bolughoog, het die vog uit die noorde ook stadig maar seker begin verdwyn. Die geel strook (1 ste foto) is waar daar nog redelike vog is vanoggend en die blou toon aan waar dit bewolk is met kolle mis. Miskien hier en daar 'n misreën kol of twee. Die grootste deel van die land is egter sonnig, nie te rof warm met sonsopkoms nie, maar met 'n sonskyn dag oppad gaan dit weer sterk warm word deur die dag.
Op die 2de foto dui ek aan waar daar 'n kans is vir 'n paar storms en of tropiese buie met die geel strook waar die model 'n bietjie reën wys vanmiddag en vannag. Met die boluglaag wat so lekker reën gemaak het oor die westelike binneland die vorige week, wat nou weg is, is die storie ook sommer nou baie korter.
Woensdagaand: 27 Januarie 2016
​Goeie naand almal: Hallo Kenya: Again not much happening over Kenya, mostly high cirrus cloud and there are only a few spots in die south-west with an odd shower or thundershower.
Met die bolug toestande wat aansienlik verswak het is ons terug na die enkele los hitte storm, of te wel strepies en kolle reën in die groen omkringde gebiede/ In die geel strook is daar seker ook 'n kans, maar dit word nou aand so daar sal iets baie vinnig moet gebeur om reën te kry waaroor 'n mens kan praat. Die koue front by die Kaap het ook sy wiele verloor, nie baie oor van die ou nie, miskien enkele kolle met ligte reën oornag en dan beperk tot berg gebiede. Daar is ook 'n paar storms oor KZN, maar ek skat die verspreiding op die foto is nie veel meer as 20 tot maksimum 40% nie. Dit reën net genoeg oor KZN om dit groen te laat lyk, maar as 'n man 'n gat sou wou grawe in die gebied, gaan jy vinnig agter kom dat daar nie juis veel nattigheid onder die oppervlakte is nie, ek noem dit die groen droogte oor die streek, dit kan dalk 'n paar mense flous om te dink dit is nie so erg nie, maar ek verseker julle dit is in KZN terme nog steeds ramp droog. Die bolug word al swakker na side naweek se kant toe, en hoe swakker die bolug hoe minder gaan selfs die enkele los hittestorms word.